
తలసరి జిడిపిపరంగా భారత్కు 126వ స్థానంన్యూఢిల్లీ: తలసరి స్థూల దేశీయోత్పత్తి (పర్ క్యాపిటా జిడిపి) పరంగా భారత్ మరో మెట్టు ఎదిగి 126వ స్థానానికి చేరుకుందని వరల్డ్ ఎకనమిక్ అవుట్లుక్ రిపోర్టులో అంతర్జాతీయ ద్రవ్య నిధి సంస్థ (ఐఎంఎఫ్) వెల్లడించింది.  అయితే బ్రిక్స్ (బ్రెజిల్, రష్యా, ఇండియా, చైనా, దక్షిణాఫ్రికా)లోని మిగతా సభ్య దేశాలతో పోలిస్తే మాత్రం భారత్ ఇంకా వెనకబడే ఉంది. తలసరి జిడిపిపరంగా ఖతార్ ప్రపంచంలోనే అత్యంత సంపన్న దేశంగా ఉంది. ఈ నివే దికలోని ముఖ్యాంశాలు.. తలసరి జిడిపిపరంగా మొత్తం 200కు పైగా దేశాలకు ఐఎంఎఫ్ ర్యాంకింగ్ ఇచ్చింది.  రెండు దేశాలకు మధ్య కొనుగోలు శక్తిలో వ్యత్యాసం ఆధారంగా తలసరి జిడిపిని మదించింది.గత ఏడాదిలో 6,690 డాలర్లుగా ఉన్న భారత తలసరి జిడిపి.. ఈ ఏడాది 7,170 డాలర్లకు పెరిగింది. తద్వారా దేశ ర్యాంకింగ్ 127 నుంచి 126 స్థానానికి మెరుగుపడింది.నంబర్వన్ స్థానంలో ఉన్న ఖతార్ పర్ క్యాపిటా జిడిపి 1,24,930 డాలర్లుగా నమోదైంది. ఇక 1,14,430 డాలర్ల తలసరి జిడిపితో మకావ్ రెండో ర్యాంక్ దక్కించుకుంది.  మూడో స్థానంలో నిలిచిన లగ్జెంబర్గ్ పర్ క్యాపిటా జిడిపి 1,09,190 డాలర్లుగా ఉంది.బ్రిక్స్ దేశాల విషయానికొస్తే.. ఇండియాదే కనిష్ఠ తలసరి స్థూల దేశీయోత్పత్తి.  రష్యా (27,900 డాలర్లు) మిగతా సభ్య దేశాలన్నింటికంటే ముందుండగా.. చైనా (16,620 డాలర్లు), బ్రెజిల్ (15,500 డాలర్లు), దక్షిణాఫ్రికా (13,400 డాలర్లు) ఆ తర్వాత స్థానాల్లో ఉన్నాయి.క్రెడిట్ స్విస్ ఈమధ్య విడుదల చేసిన నివేదిక ప్రకారం.. భారత్లో 2.45 లక్షల మంది మిలియనీర్లు ఉన్నారు. దేశం లోని కుటుంబాలన్నింటి సంపద 5 లక్షల కోట్ల డాలర్లు.ఐఎంఎఫ్ నివేదికలో తలసరి జిడిపిపరంగా టాప్ టెన్లో నిలిచిన మిగతా దేశాల్లో సింగపూర్ (90,530 డాలర్లు) 4వ స్థానం, బ్రూనై (76,740 డాలర్లు) 5వ స్థానం, ఐర్లాండ్ (72,630 డాలర్లు) 6వ స్థానం, నార్వే(70,590 డాలర్లు) 7వ స్థానం, కువైట్ (69,670డాలర్లు) 8వ స్థానం, యునై టెడ్ అరబ్ ఎమిరేట్స్ (68,250 డాలర్లు) 9వ స్థానం, స్విట్జర్లాండ్ (61,360 డాలర్లు) 10వ స్థానంలో ఉన్నాయి.అమెరికా, బ్రిటన్లకు టాప్ టెన్లో చోటు దక్కకపోవడం గమనార్హం. అమెరికా 59,500 డాలర్లతో 13వ స్థానంతో సరిపెట్టుకుంది. యుకె  అంతకంటే దిగువన ఉంది.

talasari jidipiparamgaa bhaaratku 126va sthaanamnyuudllii: talasari sthoola desheeyotpatti (par capita jidipi) paramgaa bharat maro mettu edigi 126va sthaanaaniki cherukundani werald ekanamik avutluk reportulo antarjaatiiya dravya nidhi samstha (imf) velladinchindi.  ayithe bricks (brejil, rashya, india, chaina, dakshinaafrikaa)loni migata sabhya deshaalatho poliste maatram bharat inka venakabade undi. talasari jidipiparamgaa khatar prapanchamlone atyanta sampanna desangaa undi. ee nive dikaloni mukhyaamsaalu.. talasari jidipiparamgaa mottam 200ku paiga deshaalaku imf ranking ichindi.  rendu deshaalaku madhya konugolu saktilo vyatyaasam aadhaaramgaa talasari jidipini madinchindi.gatha edaadilo 6,690 dalarluga unna bhaarata talasari jidipi.. ee edaadi 7,170 daalarlaku perigindi. tadwara desha ranking 127 nunchi 126 sthaanaaniki merugupadindi.nambarvan sthaanamlo unna khatar par capita jidipi 1,24,930 dalarluga namodaindi. ika 1,14,430 dalarla talasari jidipito makav rendo rank dakkinchukundi.  moodo sthaanamlo nilichina luggemberg par capita jidipi 1,09,190 dalarluga undi.bricks deshaala vishayaanikoste.. indiade kanishta talasari sthoola desheeyotpatti.  rashya (27,900 daalarlu) migata sabhya desalannintikante mundundagaa.. chaina (16,620 daalarlu), brejil (15,500 daalarlu), dakshinaafrikaa (13,400 daalarlu) aa tarvaata sthaanaallo unnaayi.credit swis eemadhya vidudala chesina nivedika prakaaram.. bhaaratlo 2.45 lakshala mandi milianeerlu unnaaru. desham loni kutumbalanninti sampada 5 lakshala kotla daalarlu.imf nivedikalo talasari jidipiparamgaa tap tenlo nilichina migata deshaallo singapur (90,530 daalarlu) 4va sthaanam, broonai (76,740 daalarlu) 5va sthaanam, irland (72,630 daalarlu) 6va sthaanam, narve(70,590 daalarlu) 7va sthaanam, kuvait (69,670daalarlu) 8va sthaanam, yunai ted arab emirates (68,250 daalarlu) 9va sthaanam, switzerland (61,360 daalarlu) 10va sthaanamlo unnaayi.america, britonlaku tap tenlo chotu dakkakapovadam gamanarham. america 59,500 daalarlatho 13va sthaanamtho saripettukundi. yuke  antakante diguvana undi.